Ła granda piasa ełitica del Prà de ła Vałe ła xe uno dei sínbołi de Padova, la pí granda piassa padoana e una de łe pí grande de l'Europa. Ła mixura su par zó 90 000 m², uncò ła se prexenta cofà no spàzio monumental de granda inpresion, co in mezo na ìzoła verde díta , che ga tuto intorno na canałeta e un dopio baxamento co sóra calche statua; de ste qua una ła raprexenta Andrea Memo, el patrissio venessian, nominà proveditor de Padova, che inte el 1775 el ga vú l'idea de mełiorar tuta la piassa, che a qûel tenpo la jera nà pałú sensa forma. In tel periodo romano e altomedieval l’area la xe conossiùa come Canpo de Marte o Canpo Marzio, parché i ghe fasea, tra le altre robe, le adunate militari. Indopo la xe sta ciamà sia “Vale del Marcà”, par i marcà e le fiere stagionai che i ghe fasea, sia come “Prà de Santa Giustina” parché proprio lì che xe la Ceza intitolà a sta santa. El toponimo “Prà de la Vale” el xe riscontrà par la prima olta inte el XII secolo. El termine el vegnea doparà, in età medieval, par indicar un toco de tera belo grando destinà a usi comerciai che spesso, se nol xera lastricado, el podea anca cuèrzarse de erba. Bisogna quindi intendarlo soratuto come na parola che indica la funsion prevalente de l’area, pi che na efettiva copertura erbosa. El termine Vale el sta quindi a significar “bassura” e “logo paludoso”. El deriva da la conformasion de l’area lievemente concava, e che quindi la xe sta sogeta a alagamenti e sucesivi inpaludamenti del teren fin a la fin del XVIII secolo. Inte el periodo sabaudo l’area i la ga intitolà uficialmente "Piazza Vittorio Emanuele II", anca se ne l'uso comune i padoani i continuava a ciamarghe Prà de la Vale. L'intiero proxeto, restà squaxi incompiú, xe rafigurà da na famoxa incixion de rame de Francesco Piranesi del 1785. Se dixe che Memo el gavese comisionà 'sta raprexentasion insieme co de łe altre e łe tegnese in mostra a Pałaso Venesia, cà de l'Anbasiata de ła Republica a Roma, par catar personagi e autorità proponendo de pagar par costruir łe statue da mètar al ornamento de ła piassa. El progeto de costrusion el xe stà scrivesto, par incarico de Memmo, da Domenico Cerato, profesor de architetura a Vicensa e a Padova. I scavi in preparasion del laóro, fati par regołar łe aque e bonificar ła vałe, i xe stai direti da Simone Stratico e i ga portà a ła scoverta dei resti de un teatro romano. Questo fato ghe portò łustro a l'inissiativa, che ła jera cusí na scoverta de ła destinasion publica de ła xona. Andrea Memmo el stava al pałazzo Besarion, fato inte el XV secoło , ch'el se trova zusto in Prà de ła Vałe, inte el angoło co via Umberto I. Uncò el palazzo monumental, propietà del Comun de Padova, l'ospita el Muxeo del Prezinema ła cołesion Minici Zotti'. De particołar intarese storico xe ła Baxiłica Benedetina de Santa Ziustina, ła Logia Amulea in stile neoclasico e i tanti intaresanti pałazzi fati tra el Quatrosento e l'Otosento che i sirconda ła piassa. Łe statue che adorna ła piassa łe xe 78: 38 łongo l'aneło drento a l'Isola Memia, 40 łongo queło esterno, ma secondo el disegno originario la gavea da esar 88. Le raprexenta i pí iłustri fioi de ła sità, padoani de nasita o d'adosion . La disposision de desso la deriva prinsipalmente da la distrusion de sié statue che rafigurava dei doxi venexiani, butà xo da l’esercito napoleonico inte el 1797.